Babelscape/SREDFM huggingface dataset:
आर्ची कॉमिक्स

आर्ची कॉमिक्स ("आर्ची कॉमिक पब्लिकेशन्स इं॰") एक कॉमिक पुस्तक प्रकाशक है जो अमेरिका के पेल्हैम, न्यूयॉर्क में स्थित है। इस कम्पनी के द्वारा कई कॉमिक पुस्तकों का प्रकाशन किया गया है जिनमें "आर्ची" नामक चरित्र सबसे प्रसिद्ध रहा है।

कंपनी की स्थापना 1939 में हुई थी।
जस्ता

जस्ता या ज़िन्क एक रासायनिक तत्व है जो संक्रमण धातु समूह का एक सदस्य है। रासायनिक दृष्टि से इसके गुण मैगनीसियम से मिलते-जुलते हैं। मनुष्य जस्ते का प्रयोग प्राचीनकाल से करते आये हैं। कांसा, जो ताम्बे व जस्ते की मिश्र धातु है, १०वीं सदी ईसापूर्व से उपयोग होने के चिन्ह छोड़ गया है। ९वीं शताब्दी ईपू से राजस्थान में शुद्ध जस्ता बनाये जाने के चिन्ह मिलते हैं और ६ठीं शताब्दी ईपू की एक जस्ते की खान भी राजस्थान में मिली है। लोहे पर जस्ता चढ़ाने से लोहा ज़ंग खाने से बचा रहता है और जस्ते उपबैट्रियों में भी बहुत उपयोग होता है।
मैत्री एक्सप्रेस

मैत्री एक्सप्रेस भारत और बांग्लादेश के बीच चलने वाली रेलगाडी है। यह 14 अप्रैल, 2008 से आरंभ हुई है। इसकी क्षमता 418 यात्रियों की है और यह सप्ताह मे एक बार चलती है। इसमे छह डिब्बे हैं, जिसमें से एक एसी-फर्स्ट का, एक पैंट्री कार, एक एसी चेयर कार और दो गैर एसी चेयर कार है।

मैत्री एक्सप्रेस या मोइत्री एक्सप्रेस (बंगाली: মৈত্রী এক্সপ্রেস, हिन्दी: मैत्री एक्सप्रेस) एक अंतरराष्ट्रीय यात्री रेलगाड़ी है जो बंगलदेश की राजधानी ढाका- एवं भारतीय राज्य पश्चिम बंगाल की राजधानी कोलकाता से आपस में जोडती है। यह दोनों देशों के शहरों के बीच रेलवे की एकमात्र कड़ी है और 43 साल के लिए बंद रहने के बाद इसको पुन चालू किया गया है। इस ट्रेन का नाम मैत्री एक्सप्रेस हैं जो भारत एवं बांग्लादेश के बीच दोस्ती को दर्शाने के लिया रखा गया हैं। (बंगाली: পয়লা বৈশাখ) इस रेल सेवा का उद्घाटन बंगाली नव वर्ष के अवसर पर आयोजित किया गया था 14 अप्रैल, 2008
मैक्सवेल के समीकरण

thumb|right|जेम्स क्लार्क मैक्सवेल्ल्

विद्युत्चुम्बकत्व के क्षेत्र में मैक्सवेल के समीकरण चार समीकरणों का एक समूह है जो वैद्युत क्षेत्र, चुम्बकीय क्षेत्र, वैद्युत आवेश, एवं विद्युत धारा के अन्तर्सम्बधों की गणितीय व्याख्या करते हैं। ये समीकरण सन १८६१ में जेम्स क्लार्क मैक्सवेल के शोधपत्र में छपे थे, जिसका शीर्षक था - ऑन फिजिकल लाइन्स ऑफ फोर्स।

मैक्सवेल के समीकरणों का आधुनिक स्वरूप निम्नवत है :


उपरोक्त समीकरणों में लारेंज बल का नियम भी सम्मिलित कर लेने पर शास्त्रीय विद्युतचुम्बकत्व की सम्पूर्ण व्याख्या हो पाती है।
</br>
जोनी ब्रावो

जोनी ब्रावो (अंग्रेज़ी: Johnny Bravo) यह एक प्रसिद्ध कार्टून पात्र है यह लडका बेहद आशिक मिजाज है सदैव लडकियॉ के पीछे भागता रहता है।
बिल्लू

बिल्लू (अंग्रेजी; Billoo) एक भारतीय काॅमिक्स पात्र है जिसकी रचना भारतीय कार्टूनिस्ट प्राण कुमार शर्मा ने सन् १९७३ में किया था। इसकी प्रकाशन डायमण्ड पब्लिकेशन करती है। इसकी कहानियों की पृष्ठभूमि में दिल्ली की बीते सत्तर व अस्सी के दशक की झलक देखने मिलती है।

बिल्लू एक आम स्कूली किशोर ही है। जिसकी आंशिक समानता अमेरिकी काॅमिक्स के पात्र आर्ची से की जाती है, बिल्लू को शरारती है, लड़कियाँ उसे पसंद करती है हालाँकि वह आर्ची के समान "दोस्ताना कैसानोवा" या रसिक मिजाज का कतई नहीं है, अन्य भारतीय किशोरों की तरह उसे भी क्रिकेट खेलना पसंद है। बिल्लू की पहचान अक्सर उसकी आँखों तक फैले बालों से ढकी रहती या पूरे माथे को घेरती। अक्सर उसकी मसखरेपन और शरारतों से उसे मुसीबतें झेलनी पड़ती, मगर हर बार वह उन पड़ोसियों की आंटियों और बदमाशों से बच निकलता। 

बिल्लू के पास "मोती" नाम का एक पालतू पिल्ला है। उसकी टोली में उसके बचपन के दोस्त जैसे गब्दू, जोज़ी, मोनू, बिशम्बर और ऐसे कई साथी हैं। उसका अक्सर बजरंगी नामक पहलवान और उसके चेले ढक्कन से नोक-झोंक चलती है। वहीं जोज़ी के पिता कर्नल थ्री नाॅट थ्री कभी भी बिल्लू को पसंद नहीं करते।

१९७३ में, कार्टूनिस्ट प्राण साहब किसी स्कूली किशोर पर अपने काॅमिक्स स्ट्रिप बनाना चाहते थे। इस तरह उन्होंने एक बच्चे को रचा जिसकि लंबे बालों उसकी आँखों को ढके रहे और उसका नाम रखा "बिल्लू"। पाठकों के बीच इस दुबले-पतले किरदार को बहुत सराहा गया जिससे संपादक ने प्राण साहब से एक पन्नों से लेकर दो पन्नों की कहानियाँ रचने को कहा।

बिल्लू को कई बार अपने पालतू पिल्ले - मोती साथ सड़कों पर घुमते देखा जा सकता है। जब वह घर पर हो, तो वह टीवी देखने बैठ जाता। बिल्लू और उसकी दोस्तों की टोली जिनमें गब्दू, जोज़ी, मोनू व बिशम्बर शामिल हैं; अक्सर पहलवान बजरंगी और उसके साथी ढक्कन को चकमा दे जाते हैं। वे हमेशा इसी तरह एक-दूसरे को नीचा दिखाने की जुगत करते हैं। जोज़ी की बिल्लू से दोस्ती पर, जोज़ी के पिता कर्नल थ्री नाॅट थ्री हमेशा नापसंदगी जताते और हरपल उसपर अपनी राईफ़ल ताने रहते।

बिल्लू व उसके दोस्तों को हमेशा पड़ोसियों के अहाते पर क्रिकेट खेलते देखा जाता रहा है, और कभी-कभार वह गलती से उसके पड़ोसियों की ही खिड़कियाँ तोड़ देता है(विशेषकर बजरंगी की खिड़कियाँ।) हरेक काॅमिक्स पुस्तक में कहानियों की सेट हुआ करती थी। आरंभिक कहानियों में बिल्लू और जोज़ी बच्चे हुआ करते थे, बाद कहानियों में उनके किशोरवय रूप में दिखाया जाता है। बचपन में जोज़ी जहाँ उसकी दोस्त थी अब बड़े होने पर वह उसकी गर्लफ्रैंड बनती है।
राहुल गांधी

राहुल गांधी (जन्म:19 जून 1970) एक भारतीय नेता और भारत की संसद के सदस्य हैं और भारतीय संसद के निचले सदन लोकसभा में केरल में स्थित वायनाड चुनाव क्षेत्र का प्रतिनिधित्व करते हैं। 
राहुल गांधी १६ दिसंबर २०१७ को हुई औपचारिक ताजपोशी के बाद अब भारतीय राष्ट्रीय कांग्रेस के अध्यक्ष भी हैं। राहुल भारत के प्रसिद्ध गांधी-नेहरू परिवार से हैं। राहुल को 2009 के आम चुनावों में कांग्रेस को मिली बड़ी राजनैतिक जीत का श्रेय दिया गया है। उनकी राजनैतिक रणनीतियों में जमीनी स्तर की सक्रियता पर बल देना, ग्रामीण जनता के साथ गहरे संबंध स्थापित करना और कांग्रेस पार्टी में आंतरिक लोकतंत्र को मजबूत करने की कोशिश करना प्रमुख हैं।
अन्तर्राष्ट्रीय भाषा वर्ष

अन्तर्राष्ट्रीय भाषा वर्ष संयुक्त राष्ट्र द्वारा वर्ष २००८ में घोषित किया गया। यह प्रस्ताव १६ मई २००७ को पारित किया गया था। इस वर्ष के दौरान भाषा विभिन्नता (सांसकृतिक विभिन्नता के संदर्भ में), हर भाषा के लिये सम्मान और बहुभाष्यता पर ग़ौर किया जाएगा। प्रस्ताव में संयुक्त राष्ट्र की अपनी भाषा-राजनीतियों की भी चर्चा है।

इस वर्ष के कार्यक्रमों को समायोजित करने का काम यूनेस्को को सौंपा गया है। इस वर्ष का औपचारिक आग़ाज़ २१ फ़रवरी २००८ को अन्तर्राष्ट्रीय मातृभाषा दिवस पर हुआ था।
पॉकेमॉन

frame|पॉकेमॉन का अधिकृत लोगो
पॉकेमोन (, ) जापानी वीडियो गेम कंपनी निनटेंडो द्वारा प्रकाशित व सातोशी ताजिरी द्वारा १९९६ में रचित मिडिया फ्रेंचाइज़ी है। शुरुआत में गेम बॉय के लिए गेम फ्रिक द्वारा बनाए गए खेल के रूप में रिलीज़ के बाद पॉकेमॉन विश्व में "मारियो" शृंखला के बाद की दूसरी सबसे बड़ी सफल वीडियो गेम पर आधारित मिडिया फ्रेंचाइज़ी है। पॉकेमॉन की वस्तुओं को एनिमे, माँगा,ट्रेडिंग कार्ड, खिलोने, उपन्यासों व अन्य मीडियाओं में परिवर्तित किया गया है।
पोर्की पिग

पोर्की पिग वार्नर बन्धु का प्रसिद्ध चरित्र है ये डेफी डक या बग्स बनी के साथ दिखाया जाता है ये स्वभाव से बेहद भोलाभाला है डक और बनी दोनो इसे ठगने से बाज नही आते और यह उनकी चालोँ का शिकार हो जाता है
प्लःप्रोसिअक पोर्क्य्
ड्रैगन बॉल

ड्रैगन बॉल (, ) एक जापानी माँगा शृंखला है जिसका लेखन व चित्रीकरण अकिरा तोरियामा द्वारा किया गया है। यह मुख्यतः "वीकली शोनन जंप" में १९८४ से १९९५ के बिच चला था और बाद में ५१९ स्वतन्त्र एपिसोडों को ४२ "तन्कोबोन" संस्करणों में शुएइषा द्वारा प्रकाशित किया गया। "ड्रैगन बॉल" की प्रेरणा चीनी उपन्यास "जर्नी टू द वेस्ट" से ली गई थी। यह शृंखला मुख्य किरदार व हीरो गोकु के बचपन से जवानी तक के कारनामो पर केंद्रित है जिसमे वह मार्शल आर्ट्स की युद्ध कलाओं में प्रशिक्षण लेता है और विश्वभर में सात मायावी ड्रैगन बॉलों की खोज करता है जिनसे एक इच्छा पुरी करने वाले ड्रैगन को बुलाया जा सकता है। अपनी इस यात्र में गोकु कई दोस्त बनाता है और कई प्रकार के गुंडों से लड़ता है जो ड्रैगन बॉलों को अपने मकसद के लिए खोज रहे होते हैं।

४२ "तन्कोबोन" को दो एनिमी शृंखलाओं में तोएई एनीमेशन द्वारा परिवर्तित किया गया है: "ड्रैगन बॉल " और "ड्रैगन बॉल ज़ी " और दोनों को जापान में १९८६ से १९९६ के बिच प्रसारित किया गया था। इसके साथ ही तोएई ने सतरह एनिमेटेड फ़ीचर फ़िल्में व तिन टेलीविजन स्पेशल व एक एनिमी उत्तरभाग "ड्रैगन बॉल जीटी" भी बनाया है जो माँगा की घटनाओं के बाद शुरू होता है।
स्क्रूज मैकडक

स्क्रूज मैकडक (Scrooge McDuckScrooge McDuck) सन १९४७ में सृजित एक कार्टून पात्र है। इसका विकास वाल्ट डिजनी कम्पनी के लिए कार्ल बार्क्स (Carl Barks) ने किया था। ये स्काटिश मूल का अमेरिकी अरबपति है जो बहुत ज्यादा कंजूस है। ये डोनाल्ड डक का चाचा है। पैसा कमाना कोई इस पात्र से सीखे। 

माना जाता है कि ये पात्र अमेरिकी अरबपति रोकफेलर पे किया गया व्यगंय है अपना पैसा कमाने तथा बचाने हेतु ये किसी भी सीमा तक जा सकता है। बिगल बोयज, फ्लिनट हार्ट ग्लोमगोल्ड ्, मैजिका द स्पैल इसके सबसे बड़े दुशमन हैं। डोनाल्ड डक के तीन भतीजें लुई, ड्युई, हुई इसके सबसे विश्वास पात्र साथी है। लांच पैड इसका विमान चालक है, ये डकबर्ग नामक नगर के निवासी हैं। जायरो इसका वैज्ञानिक सलाहकार है। इसके किस्से डकटेलस के नाम से आते रहे हैं।

डक्ट्रेप में डुब्बी वैन्डक, उसकी बेटी वैन्डक जो अपनी सीईओ द्वारा बंद कर रहा था, जो अपनी सीईओ द्वारा बंद था, प्रतिदान/मुझे देख रहे हैं कि डाक्टर्ड के बारे में डालू और प्रतिदान के रूप में डाला नहीं है।
सनी देओल

सनी देओल तथा अजय सिंह देओल (जन्म 19 अक्टूबर 1956),  जिन्हे सनी देओल के नाम से भी जाना जाता है, वो एक भारतीय फिल्म अभिनेता, निर्देशक, निर्माता और राजनेता हैं। जाट परिवार में जन्मे है वर्तमान में पंजाब के गुरदासपुर से लोकसभा सांसद हैं। जिन्हें हिंदी सिनेमा में उनके काम के लिए जाना जाता है। पैंतीस साल और सौ से अधिक फिल्मों में एक फिल्मी करियर में,सनी  देओल ने दो राष्ट्रीय फिल्म पुरस्कार और दो फिल्मफेयर पुरस्कार जीते हैं।

उन्होंने अपना डेब्यू  अमृता सिंह के साथ बेताब फिल्म (1982) में किया। उनके प्रदर्शन के लिए उन्हें सर्वश्रेष्ठ अभिनेता का फिल्मफेयर पुरस्कार  मिला।  इसके बाद उन्होंने 1980 और 1990 के दशक में कई सफल फिल्मों में अभिनय किया। उन्होंने दिल्गी फिल्म के साथ एक निर्देशक और निर्माता के रूप में अपनी शुरुआत की, जिसमें उन्होंने अपने भाई बॉबी देओल  के साथ अभिनय किया। उनके समीक्षकों द्वारा पहचानी गई रचना में मंज़िल मंज़िल (1984), सवेरे  वाली  गाडी (1986), सल्तनत (1986), डकैत  (1987), यतीम (1988), वीरता (1993), इमरान (1994), सलाखें (1998) और फ़र्ज़ ( 2001)।

1990 में राजकुमार संतोषी के गंभीर और व्यावसायिक रूप से सफल, घायल में अपने भाई की हत्या के आरोपी एक शौकिया मुक्केबाज के चित्रण के साथ,सनी  देओल को व्यापक मान्यता और प्रशंसा मिली। इस फिल्म ने सात फिल्मफेयर अवार्ड जीते  और उनके प्रदर्शन ने उन्हें सर्वश्रेष्ठ अभिनेता का फिल्मफेयर अवार्ड और राष्ट्रीय फिल्म पुरस्कार - स्पेशल जूरी अवार्ड / स्पेशल मेंशन  (फीचर फिल्म) प्रदान किया। फिल्म दामिनी - लाइटनिंग (1993) में उनके एक वकील ने उन्हें सर्वश्रेष्ठ सहायक अभिनेता के लिए राष्ट्रीय फिल्म पुरस्कार और सर्वश्रेष्ठ सहायक अभिनेता के लिए फिल्मफेयर पुरस्कार सहित कई प्रशंसाएं दिलाईं। अनिल शर्मा की गदर एक प्रेम कथा (2001), जिसमें देओल ने एक लॉरी ड्राइवर का किरदार निभाया था, जिसे एक मुस्लिम लड़की से प्यार हो जाता है, जो अपनी रिलीज़ के समय सबसे ज्यादा कमाई करने वाली बॉलीवुड फिल्म थी, और उन्हें एक और सर्वश्रेष्ठ अभिनेता का पुरस्कार मिला।  देओल की सफल फ़िल्मों में द हीरो,  लव स्टोरी ऑफ़ ए जासूस (2003),अपने (2007), यमला पगला दीवाना (2011) और घायल वन्स अगेन (2016) शामिल हैं। इन उपलब्धियों ने उन्हें हिंदी फिल्म उद्योग के एक प्रमुख अभिनेता के रूप में स्थापित किया है। उन्होंने पूजा देओल से शादी की है जिनसे उनके दो बेटे हैं।
सनी देओल 23 मई 2019 से गुरदासपुर(पंजाब) से भाजपा के सांसद हैं
गुर्जर-प्रतिहार राजवंश

गुर्जर-प्रतिहार राजवंश भारतीय उपमहाद्वीप में प्राचीन एवं मध्यकालीन दौर के संक्रमण काल में साम्राज्य स्थापित करने वाला एक राजपूत राजवंश था जिसके शासकों ने मध्य-उत्तर भारत के बड़े हिस्से पर मध्य-8वीं सदी से 11वीं सदी के बीच शासन किया। इस राजवंश का संस्थापक प्रथम नागभट्ट था जिसके वंशजों ने पहले उज्जैन और बाद में कन्नौज को राजधानी बनाते हुए एक विस्तृत भूभाग पर शासन किया। नागभट्ट द्वारा 725 ईसवी में साम्राज्य की स्थापना से पूर्व भी गुर्जर-प्रतिहारों द्वारा मंडोर, मारवाड़ इत्यादि इलाकों में सामंतों के रूप में 6ठीं से 9वीं सदी के बीच शासन किया गया किंतु एक संगठित साम्राज्य के रूप में इसे स्थापित करने का श्रेय नागभट्ट को जाता है।

उमय्यद ख़िलाफ़त के नेतृत्व में होने वाले अरब आक्रमणों का नागभट्ट और परवर्ती शासकों ने प्रबल प्रतिकार किया। कुछ इतिहासकार भारत की ओर इस्लाम के विस्तार की गति के इस दौर में धीमी होने का श्रेय इस राजवंश की सबलता को देते हैं। दूसरे नागभट्ट के शासनकाल में यह राजवंश उत्तर भारत की सबसे प्रमुख राजनीतिक शक्ति बन गया था। मिहिर भोज और उसके परवर्ती प्रथम महेन्द्रपाल के शासन काल में यह साम्राज्य अपने चरमोत्कर्ष पर पहुँचा और इस समय इस साम्राज्य की सीमाएँ पश्चिम में सिंध से लेकर पूर्व में आधुनिक बंगाल तक और हिमालय की तलहटी से नर्मदा पार दक्षिण तक विस्तृत थीं। यह विस्तार मानों गुप्तकाल के अपने समय के सर्वाधिक राज्यक्षेत्र से स्पर्धा करता हुआ सा था। इस विस्तार ने तत्कालीन भारतीय उपमहाद्वीप में एक त्रिकोणीय संघर्ष को जन्म दिया जिसमें प्रतिहारों के अलावा राष्ट्रकूट और पाल वंश शामिल थे। इसी दौरान इस राजवंश के राजाओं ने "महाराजाधिराज" की उपाधि धारण की।

गुर्जर-प्रतिहार विशेषकर शिल्पकला के लिए जाने जाते हैं। इनके शासन काल में उत्कीर्ण पटलों वाले और खुले द्वारांगन वाले मंदिरों का निर्माण हुआ। इस शैली का चरमोत्कर्ष हमें खजुराहो के मंदिरों में देखने को मिलता है जिन्हें आज यूनेस्को की विश्व विरासत में शामिल किया जा चुका है।

प्रतिहारों की शक्ति राज्य के लिए आपसी संघर्ष के चलते क्षीण हुई। इसी दौरान इनकी शक्ति और राज्यक्षेत्र में पर्याप्त ह्रास की वज़ह राष्ट्रकूट राजा तृतीय इन्द्र का आक्रमण भी बना। इन्द्र ने लगभग 916 में कन्नौज पर हमला करके इसे ध्वस्त कर दिया। बाद में अपेक्षाकृत अक्षम शासकों के शासन में प्रतिहार अपनी पुरानी प्रभावशालिता पुनः नहीं प्राप्त कर पाए। इनके अधीन सामंत अधिकाधिक मज़बूत होते गए और 10वीं सदी आते आते अधीनता से मुक्त होते चले गये। इसके बाद प्रतिहारों के पास गंगा-दोआब के क्षेत्र से कुछ ज़्यादा भूमि राज्यक्षेत्र के रूप में बची। आख़िरी महत्वपूर्ण राजा राज्यपाल को महमूद गजनी के हमले के कारण 1018 में कन्नौज छोड़ना पड़ा। उसे चंदेलों ने पकड़ कर मार डाला और उसके पुत्र त्रिलोचनपाल को एक प्रतीकात्मक राजा के रूप में राज्यारूढ़ करवाया। इस वंश का अंतिम राजा यशपाल था जिसकी 1036 में मृत्यु के बाद यह राजवंश समाप्त हो गया।
पंकज धीर

पंकज धीर एक भारतीय अभिनेता हैं। जो टीवी धारावाहिक महाभारत में अपने कर्ण के किरदार के लिए जाने जाते है।
वियना

right|250px|आधुनिक वियना का एक दृश्य
वियना (जर्मन में "वीन") ऑस्ट्रिया की राजधानी एवं उनके नौ प्रांतों में से एक है। वियना ऑस्ट्रिया का सबसे प्रमुख नगर है जिसकी आबादी १.७ मिलियन है।
 यदि इसमें मेट्रोपॉलिटिन क्षेत्र मिला दिया जाए तो आबादी २.३ मिलियन हो जाती है। यह ऑस्ट्रिया का सबसे बड़ा शहर एवं यहां की सांस्कृतिक, आर्थिक एवं राजनैतिक गतिविधियों का केन्द्र है। यह यूरोपीय संघ में स्थित दसवां सबसे बड़ा (आबादी के अनुसार) शहर भी है और रहन सहन के स्तर को देखते हुए तीसरा सबसे अच्छा शहर है। वियना में वैश्विक महत्व की संस्थाएं स्थित हैं जिनमें संयुक्त राष्ट्र संघ, ओपेक की संस्थाएं सबसे महत्वपूर्ण हैं। डेन्यूब के किनारे स्थित वियना इंटरनेशनल सेंटर विश्व की बहुत से प्रमुख संस्थाओं के दफ्तरों का एकीकृत स्थान है। वियना शहर ऑस्ट्रिया के बिल्कुल पूर्व में स्थित है एवं चेक गणराज्य, स्लोवाकिया एवं हंगरी से इसकी सीमाएं मिलती हैं। सन २००१ में वियना के सिटी सेंटर को यूनेस्को द्वारा विश्व विरासत स्थल के रूप में मान्यता दी गयी। और दुनिया के १२७ शहरों के एक अध्यन में इसे रहन सहन के स्तर के अनुसार दुनिया में वैंकूवर के साथ साथ पहला स्थान दिया गया।
मीता वशिष्ठ

thumb|250px| मीता वशिष्ठ जानलेवा 555 के प्रीमियर में ।

मीता वशिष्ठ हिन्दी फ़िल्मों की एक अभिनेत्री हैं।
के एन सिंह

""

के एन सिंह हिन्दी फ़िल्मों के एक अभिनेता थे।
धरम वीर

धरम वीर 1977 में बनी लोककथा आधारित एक फ़िल्म है। यह मनमोहन देसाई द्वारा निर्देशित है। इसमें धर्मेन्द्र, जितेन्द्र, ज़ीनत अमान, नीतू सिंह मुख्य भूमिकाओं में हैं और लक्ष्मीकांत-प्यारेलाल द्वारा संगीत दिया गया है। साथ ही इसमें धर्मेन्द्र के छोटे बेटे बॉबी देओल कुछ समय के लिए अपने पिता के चरित्र के बचपन के रूप को निभाते हुए दिखाई देते हैं।

यह "बिछड़ना और पुनर्मिलन" प्रसंग पर आधारित 1977 की मनमोहन देसाई की साल की चार बड़ी हिट फिल्मों में से एक थी (अन्य थीं धर्मेन्द्र ही अभिनीत "चाचा भतीजा", "परवरिश" और "अमर अकबर एन्थोनी")।
डोरेमोन

डोरेमोन () फुजिको एफ॰ फुजिओ द्वारा बनाया गया एक जापानी मेगा कार्टून सीरीज है। यह बाद में एक एनीमे सीरीज बन गया। यह एक रोबोटिक बिल्ले कहानी है जिसका नाम डोरेमोन है, जो एक स्कूली बच्चे की सहायता करने के लिए बाईसवीं सदी से इक्कीसवी सदी में समय के पीछे आ गया है। 

यह सीरीज पहली बार दिसम्बर १९६९ में एक साथ छह विभिन्न पत्रिकाओं में दिखाई दी। मूल सीरीज में कुल मिलाकर, १३४४ कहानियाँ बनाई गईं जो पैंतालीस से भी अधिक खंडों में पूरी हुई। डोरेमोन के अधिकांश एपिसोड हास्य से भरे हुए हैं जो निष्ठा, दृढ़ता, साहस, परिवार और बड़ों के लिए सम्मान जैसे मूल्यों के बारे में बताते हैं। डोरेमोन दुनिया भर के विशेष और ज़रूरी विषयों के बारे में दर्शक को बताता है, इसमें वक़्त में सफ़र करना, स्ट्रिंग सिद्धांत, जैसे विज्ञान से सम्बंधित बातों को आसान तरीके से समझने की कोशिश की जाती है।

यह खंड जापान के तोयामा में तकाओका सेंट्रल लाइब्रेरी में एकत्र किए जाते हैं, जहां फुजिको फुजियो का जन्म हुआ था। टर्नर ब्रॉडकास्टिंग सिस्टम ने संयुक्त राज्य अमेरिका में अंग्रेजी-भाषा रिलीज़ के लिए 1980 के दशक के मध्य में डोरेमोन एनीमे श्रृंखला के अधिकार खरीदे, लेकिन किसी भी एपिसोड को प्रसारित करने से पहले स्पष्टीकरण के बिना इसे रद्द कर दिया। जुलाई 2013 में, वॉयेजर जापान ने घोषणा की कि अमेज़ॅन किंडल ई-बुक सेवा के माध्यम से मंगा को अंग्रेजी में डिजिटल रूप से जारी किया जाएगा।

डोरेमोन (कार्टून) को उसके बेहतर प्रदर्शन के लिए 1973 में जापान कार्टून एसोसिएशन एवार्ड (Japan Cartoonists Association Award) से नवाजा गया। मार्च 2008 में, जापान के विदेश मंत्रालय ने डोरेमोन को राष्ट्र का पहला "एनीमे राजदूत" नियुक्त किया। विदेश मंत्रालय की कार्रवाई इस बात की पुष्टि करती है कि डोरेमोन को एक जापानी सांस्कृतिक आइकन माना जाता है। भारत में, इसका हिंदी, तेलुगु और तमिल अनुवाद प्रसारित किया गया है, जहाँ एनीमे संस्करण उच्चतम श्रेणी के बच्चों का शो है; 2013 और 2015 में निकलोडियन किड्स च्वाइस अवार्ड्स इंडिया में दो बार बेस्ट शो फॉर किड्स अवार्ड जीता। 2002 में एशिया पत्रिका ने एक विशेष फीचर सर्वेक्षण में "एशियाई हीरो" के रूप में चरित्र को सराहा। संयुक्त राज्य अमेरिका में डिज्नी एक्सडी पर प्रसारित टीवी असही द्वारा वितरित एक संपादित अंग्रेजी डब 7 जुलाई 2014 को शुरू हुआ। एपकोट में डोरेमोन के खिलौने जापान की दुकान पर हैं। 17 अगस्त, 2015 को ल्यूक इंटरनेशियल द्वारा वितरित एक और अंग्रेजी डब संस्करण को बूमरैंग यूके पर प्रसारित किया जाने लगा।
हर दिल जो प्यार करेगा

हर दिल जो प्यार करेगा सन् 2000 की राज कँवर द्वारा निर्देशित हिन्दी भाषा की प्रेमकहानी फ़िल्म है। फिल्म में सलमान खान, प्रीति जिंटा और रानी मुखर्जी हैं और साथ ही इसमें शाहरुख खान की विशेष उपस्थिति है। आलोचकों ने इसकी अत्यधिक सराहना की और सलमान खान-साजिद नाडियाडवाला (निर्माता) सहभागिता की ये लगातार तीसरी हिट फिल्म हुई। यह साल का चौथी सबसे ज्यादा कमाई करने वाली फिल्म बनी।
सुमन रंगनाथन

सुमन रंगनाथन (; जन्म 26 जुलाई 1974) भारतीय मॉडल और फ़िल्म अभिनेत्री हैं।
नाथद्वारा

नाथद्वारा राजस्थान के राजसमन्द जिले में स्थित है। नाथद्वारा पुष्टिमार्गीय वैष्‍णव सम्‍प्रदाय की प्रधान (प्रमुख) पीठ है। यहाँ नंदनंदन आनन्‍दकंद श्रीनाथजी का भव्‍य मन्‍दिर है जो करोड़ों वैष्‍णवों की आस्‍था का प्रमुख स्‍थल है। प्रतिवर्ष यहाँ देश-विदेश से लाखों वैष्‍णव श्रद्धालु आते हैं जो यहाँ के प्रमुख उत्‍सवों का आनन्‍द उठा भावविभोर हो जाते हैं। नाथद्वारा के निकट मावली रेल जंक्शन स्थित है। नाथद्वारा में एक कृषि बाज़ार है तथा यहां मोहनलाल सुखाड़िया विश्‍वविद्यालय से सम्बद्ध एक सरकारी महाविद्यालय है।

श्रीनाथजी का लगभग 337 वर्ष पुराना मन्‍दिर राष्‍ट्रीय राजमार्ग पर स्थित रोडवेज बस स्‍टेण्‍ड से मात्र 1 किलोमीटर दूरी पर स्थित है। जहाँ से मन्‍दिर पहुँचने के लिए निर्धारित मूल्‍य पर (वर्तमान में प्रति व्‍यक्ति 10 रूपये) सार्वजनिक परिवहन ऑटो रिक्‍शा सेवा उपलब्‍ध है। नाथद्वारा दक्षिणी राजस्‍थान में 24/54 अक्षांश 73/48 रेखांश पर अरावली की सुरम्‍य उपत्‍यकाओं के मध्‍य विश्‍वप्रसिद्ध झीलों की नगरी उदयपुर से उत्तर में 48 किलोमीटर दूर राष्‍ट्रीय राजमार्ग संख्‍या 8 पर स्‍थित है।

नाथद्वारा से

उत्तर :- नाथद्वारा के उत्तर में राजसमंद (17) अजमेर (225) पुष्‍कर (240) जयपुर (385) देहली (625) प्रमुख शहर हैं।

दक्षिण :- नाथद्वारा के दक्षिण में उदयपुर (48) अहमदाबाद (300) बडौदा (450) सूरत (600) मुम्‍बई (800) स्थित हैं।

पूर्व :- नाथद्वारा के पूर्व में मंडियाणा ((रेल्‍वे स्‍टेशन (12)) मावली ((रेल्‍वे स्‍टेशन (28)) चित्तौडगढ (110) कोटा (180) स्थित हैं।

पश्चिम :- फालना (180) जोधपुर (225) स्थित हैं।

बस सेवा :- नाथद्वारा के उत्तर, दक्षिण, पूर्व, प‍श्चिम में स्थित सभी प्रमुख शहरों से सीधी बस सेवा उपलबध है।

ट्रेन सेवा :- नाथद्वारा के निकटवर्ती रेल्‍वे स्‍टेशन मावली (28) एवं उदयपुर (48) से देश के प्रमुख शहरों के लिए ट्रेन सेवा उपलब्‍ध है।

वायु सेवा :- नाथद्वारा के निकटवर्ती हवाई अड्डे डबोक (48) से देश के प्रमुख शहरों के लिए वायुयान सेवा उपलब्‍ध है।
इस्लामी कला

इस्लामी कला में आती हैं, सातवीं शताब्दी से आरंभ हुई कलाएं, जो कि उन लोगों द्वारा (अनिवार्य रूप से मुस्लिम नहीं) जो कि मुस्लिम संस्कृति से जुडे़ क्षेत्रों में रहते थे; के द्वारा बढा़ई गईं। इसमें सम्मिलित हैं इस्लामी वास्तुकला, इस्लामी सुलेखन, चित्रकारी एवं चीनी मिट्टी के कार्य।

वैसे इस्लामी दर्शन और दृश्टिकोण के आधार पर निम्न कळायें उभर कर आईं।
* इस्लामी वास्तुकला
* इस्लामी अक्षरांकन
* इस्लामी संगीत
* इस्लामी साहित्य
* इस्लामी चित्रकारी
* इस्लामी युद्धकला
* इत्यादी
उस्ताद अहमद लाहौरी

उस्ताद अहमद लाहौरी, ताजमहल के प्रधान वास्तुकार होने के अधिकारी हैं। 
शाहजहाँ के दरबार का इतिहास उसकी निर्माण में वैयक्तिक रुचि दर्शाती है। यह सत्य भी है, कि किसी अन्य मुगल बादशाह की तुलना में उसने सर्वाधिक उत्साह दिखाया निर्माण में। वह अपने वास्तुकारों से नियमित बैठक रखता था। उसके वृत्तांतकार लाहौरी लिखते हैं, कि उसने सदा ही प्रतिभावान वास्तुकारों द्वारा बनाई गईं इमारतों के रूपांकनों में कोई उचित परिवर्तन दिखाया, एवं बुद्धिमत के प्रश्न भी पूछे। " दो वास्तुकार जो कि नाम से उल्लेखित किये जाते हैं, वे हैं उस्ताद अहमद लाहौरी एवं मीर अब्दुल करीम लाहौरी के पुत्र लुत्फुल्लाह मुहन्दीस के लेखानुसार। उस्ताद अहमद लाहौरी ने ही दिल्ली के लाल किले की नींव रखी थी। मीर अब्दुल करीम पूर्व बादशाह जहाँगीर का प्रिय वास्तुकार रहा था, जिसे मक्रामत खाँ के साथ, पर्यवेक्षक नियुक्त किया हुआ था। ताजमहल के निर्माण हेतु।
मैं खिलाड़ी तू अनाड़ी

मैं खिलाड़ी तू अनाड़ी 1994 की हिन्दी भाषा की एक्शन कॉमेडी फिल्म है। अक्षय कुमार, सैफ अली खान, रागेश्वरी और शिल्पा शेट्टी अभिनीत यह फिल्म साल की शीर्ष 5 सबसे ज्यादा कमाई करने वाली फिल्मों में से एक बन गई और इसे बॉक्स ऑफिस पर सफलता घोषित कर दिया गया। इसका संगीत भी लोकप्रिय हुआ था और आज भी इसके गीत सुने जाते हैं।
बरेलवी

बरेलवी (उर्दू: بَریلوِی‎ Barelwi,) दक्षिण एशिया में 200 मिलियन से अधिक अनुयायियों के साथ न्यायशास्त्र के सुन्नी हनफी स्कूल के बाद एक आंदोलन है। <ref > </ref >भारत और पाकिस्तान में बहुसंख्यक मुसलमान बरेलवीस हैं।<ref > </ref > यह नाम उत्तर भारतीय शहर बरेली से आया है, जो इसके संस्थापक और मुख्य नेता अहमद रज़ा खान (1856-1921) का गृहनगर है।<ref > </ref > हालांकि बरेलवी आमतौर पर इस्तेमाल किया जाने वाला शब्द है, लेकिन आंदोलन के अनुयायी अक्सर अहले सुन्नत वा जमात, (उर्दू: انل سنت وجماعت) के शीर्षक से या सुन्नियों के रूप में जाना जाता है, एक अंतरराष्ट्रीय के रूप में उनकी धारणा का संदर्भ है। बहुसंख्यक आंदोलन। <ref > </ref >
इस आंदोलन में ईश्वर और मुस्लिम पैगंबर मुहम्मद की निजी भक्ति और संतों की वंदना जैसे सूफी प्रथाओं के साथ शरीयत के संश्लेषण पर जोर दिया गया है। <ref > </ref > इस वजह से, उन्हें अक्सर सूफी कहा जाता है <ref > </ref >अहमद रज़ा खान और उनके समर्थकों ने कभी भी 'बरेलवी' शब्द का इस्तेमाल खुद या उनके आंदोलन की पहचान करने के लिए नहीं किया, क्योंकि उन्होंने खुद को सुन्नी मुसलमानों के रूप में देखा जो विचलन से पारंपरिक सुन्नी मान्यताओं का बचाव कर रहे थे। [13] केवल बाद में 'बरेलवी' शब्द का इस्तेमाल किया गया था। <ref > </ref >
ये है जलवा

ये है जलवा 2002 में बनी हिन्दी भाषा की फिल्म है।
नीलिमा अज़ीम

नीलिमा अज़ीम हिन्दी फ़िल्मों की एक अभिनेत्री हैं। यह पंकज कपूर (शाहिद कपूर के पापा)की पहली बीबी व शाहिद कपूर की माँ है।
जिन्होंने दूसरी शादी राजेश खट्टर से की जो डबिंग आर्टिस्ट्स व अभिनेता है। और ईशान खट्टर के माता-पिता है।
इश्क़ विश्क

इश्क़ विश्क 2003 में बनी हिन्दी भाषा की किशोरों पर आधारित प्रेमकहानी फ़िल्म है। इसमें शाहिद कपूर अपनी पहली फिल्म में है और साथ में अमृता राव और शहनाज़ ट्रेज़रीवाला है। 
फिल्म "इश्क़ विश्क" हिट रही थी।

फिल्म सफल रही और शाहिद कपूर और अमृता राव दोनों के करियर का शुभारंभ किया। शाहिद और अमृता को फिर "वाह! लाइफ हो तो ऐसी", "शिकार" और "विवाह" में भी देखा गया।
स्वर्ग लोक

स्वर्ग लोक या देवलोक हिन्दू मान्यता के अनुसार ब्रह्माण्ड के उस स्थान को कहते हैं जहाँ हिन्दू देवी-देवताओं का वास है। रघुवंशम् महाकाव्य में महाकवि कालिदास स्मृद्धिशाली राज्य को ही स्वर्ग की उपमा देते हैं।

तद्रक्ष कल्याणपरम्पराणां भोक्तारमूर्जस्वलमात्मदेहम्।

महीतलस्पर्शनमात्रभिन्नमृद्धं हि राज्यं पदमैन्यमाहुः।।

अर्थात् हे राजन्! तुम उत्तरोत्तर सुखों का भोग करने वाले अत्यन्त बल से युक्त अपने शरीर की रक्षा करो, क्योंकि विद्वान् लोग समृद्धिशाली राज्यो को केवल पृथ्वीतल के सम्बन्ध होने से अलग हुआ इन्द्रसम्बन्धी स्थान (स्वर्ग) कहते हैं।

हिन्दू धर्म में विष्णु पुराण के अनुसार, कृतक त्रैलोक्य -- भूः, भुवः और स्वः – ये तीनों लोक मिलकर कृतक त्रैलोक्य कहलाते हैं। सूर्य और ध्रुव के बीच जो चौदह लाख योजन का अन्तर है, उसे स्वर्लोक कहते हैं।

हिंदु धर्म में, संस्कृत शब्द स्वर्ग को मेरु पर्वत के ऊपर के लोकों हेतु प्रयुक्त होता है। यह वह स्थान है, जहाँ पुण्य करने वाला, अपने पुण्य क्षीण होने तक, अगले जन्म लेने से पहले तक रहता है। यह स्थान उन आत्माओं हेतु नियत है, जिन्होंने पुण्य तो किए हैं, परंतु उन्में अभी मोक्ष या मुक्ति नहीं मिलनी है। यहाँ सब प्रकार के आनंद हैं, एवं पापों से परे रहते हैं। इसकी राजधानी है अमरावती, जिसका द्वारपाल है, इंद्र का वाहन ऐरावत। यहाँ के राजा हैं, इंद्र, देवताओं के प्रधान।
गोगा कपूर

रविन्द्र कपूर (१५ दिसम्बर १९४० – ३ मार्च २०११) हिन्दी फ़िल्मों के एक अभिनेता थे। उन्हें मुख्यतः गोगा कपूर के नाम से जाना जाता था।
कांसा

कांसे की प्राचीन [[ढलाई]]।
कांसा या कांस्य, किसी तांबे या ताम्र-मिश्रित धातु मिश्रण को कहा जाता है, प्रायः टिन के संग, परंतु कई बार फासफोरस, मैंगनीज़, अल्युमिनियम या सिलिकॉन आदि के संग भी होते हैं। (देखें अधोलिखित सारणी.) यह पुरावस्तुओं में महत्वपूर्ण था, जिसने उस युग को कांस्य युग नाम दिया। इसे अंग्रेजी़ में ब्रोंज़ कहते हैं, जो की फारसी मूल का शब्द है, जिसका अर्थ कांस्य है।

काँसा (संस्कृत कांस्य) संस्कृत कोशों के अनुसार श्वेत ताँबे अथवा घंटा बनाने की धातु को कहते हैं। विशुद्ध ताँबा लाल होता है; उसमें राँगा मिलाने से सफेदी आती है। इसलिए ताँबे और राँगे की मिश्रधातु को काँसा या कांस्य कहते हैं। साधारण बोलचाल में कभी–कभी पीतल(Brass) को भी काँसा कह देते हैं, जो ताँबे तथा जस्ते की मिश्रधातु है और पीला होता है। ताँबे और राँगे की मिश्रधातु को 'फूल' भी कहते हैं। इस लेख में काँसा से अभिप्राय ताँबे और राँगे की मिश्रधातु से है। अंग्रेजी में इसे ब्रॉन्ज (bronze) कहते हैं।

काँसा, ताँबे की अपेक्षा अधिक कड़ा होता है और कम ताप पर पिघलता है। इसलिए काँसा सुविधापूर्वक ढाला जा सकता है। 16 भाग ताँबे और 1 भाग राँगे की मिश्रधातु बहुत कड़ी नहीं होती। इसे नरम गन-मेटल (gun-metal) कहते हैं। राँगे का अनुपात दुगुना कर देने से कड़ा गन-मेटल बनता है। 7 भाग ताँबा और 1 भाग राँगा रहने पर मिश्रधातु कड़ी, भंगुर और सुस्वर होती है। घंटा बनाने के लिए राँगे का अनुपात और भी बढ़ा दिया जाता है; साधारणत: 3 से 5 भाग तक ताँबे और 1 भाग राँगे की मिश्रधातु इस काम में लिए प्रयुक्त होती है। दर्पण बनाने के लिए लगभग 2 भाग ताँबा और एक भाग राँगे का उपयोग होता था, परंतु अब तो चाँदी की कलईवाले काँच के दर्पणों के आगे इसका प्रचलन मिट गया है। मशीनों के धुरीधरों (bearings) के लिए काँसे का बहुत प्रयोग होता है, क्योंकि घर्षण (friction) कम होता है, परंतु धातु को अधिक कड़ी कर देने के उद्देश्य से उसमें कुछ अन्य धातुएँ भी मिला दी जाती हैं। उदाहरणत:, 24 अथवा अधिक भाग राँगा, 4 भाग ताँबा और 8 भाग ऐंटिमनी प्रसिद्ध 'बैबिट' मेटल है जिसका नाम आविष्कारक आइज़क (Issac Babiitt) पर पड़ा है। इसका धुरीधरों के लिए बहुत प्रयोग होता है। काँसे में लगभग 1 प्रतिशत फ़ास्फ़ोरस मिला देने से मिश्रधातु अधिक कड़ी और चिमड़ी हो जाती है। ऐसी मिश्रधातु को फ़ॉस्फ़र ब्रॉज कहते हैं। ताँबे आर ऐल्युमिनियम की मिश्रधातु को ऐल्युमिनियम ब्रॉंज़ कहते हैं। यह धातु बहुत पुष्ट होती है और हवा या पानी में इसका अपक्षरण नहीं होता।
नाजायज़

नाजायज़ 1995 में बनी हिन्दी भाषा की फिल्म है। इसका निर्देशन महेश भट्ट ने किया है और नसीरुद्दीन शाह, अजय देवगन और जूही चावला मुख्य भूमिकाओं में है।
पुणे छावनी

पुणे छावनी पुणे शहर का एक हिस्सा है। इसकी स्थापना १८१७ मैं हुई थी। यह पुणे लोक सभा निर्वाचन क्षेत्र का हिस्सा हैं।

श्रेणी:पुणे
हेलियोस्फीयर

thumb|right|300px|हेलियोस्फीयर के घटकों का आरेख। इसक आकार गलत हो सकता है।
सूर्य से लाखों मील प्रति घंटे के वेग से चलने वाली सौर वायु सौरमंडल के आसपास एक सुरक्षात्मक बुलबुला निर्माण करती हैं। इसे हेलियोस्फीयर कहा जाता है। यह पृथ्वी के वातावरण के साथ-साथ सौर मंडल की सीमा के भीतर की दशाओं को तय करती हैं। हेलियोस्फीयर में सौर वायु सबसे गहरी होती है। पिछले ५० वर्षों में सौर वायु इस समय सबसे कमजोर पड़ गई हैं। वैसे सौर वायु की सक्रियता समय-समय पर कम या अधिक होती रहती है। यह एक सामान्य प्रक्रिया है।
कॉरोना

पूर्ण [[सूर्य ग्रहण]] के दौरान, सौर [[कोरोना]] को नंगी आंखों से भी देखा जा सकता है।

सूर्य के वर्णमंडल के परे के भाग को किरीट या कोरोना (Corona) कहते हैं। पूर्ण सूर्यग्रहण के समय वह श्वेत वर्ण का होता है और श्वेत डालिया के पुष्प के सदृश सुंदर लगता है। किरीट अत्यंत विस्तृत प्रदेश है और प्रकाश-मंडल के ऊपर उसकी ऊँचाई सूर्य के व्यास की कई गुनी होती है। 

कॉरोना चाँद या पानी की बूँदों के विवर्तन के द्वारा सूर्य के चारों ओर बनाई गई एक पस्टेल हेलो को कहते हैं। इसका निर्माण प्लाज़्मा द्वारा होता है। ऐसे सिरोस्टरटस के रूप में बादलों में बूंदों और बादल परत स्वयं को लगभग पूरी तरह से समान इस घटना के लिए आदेश में हो रहा होगा. रंग प्रदर्शन कभी कभी के लिए आनंददायक प्रतीत होता है। कोरोना का तापमान लाखों डिग्री है। पृथ्वी से कोरोना सिर्फ पूर्ण सूर्यग्रहण के दौरान ही दिखाई देता है। कोरोना सूर्य की सबसे बड़ी पर्त होती है। कोरोना का तीव्र तापमान अभी तक ज्ञात नहीं हो पाया है। सौर वायु सूर्य से लगभग ४०० से ७०० कि॰मी॰ प्रति सेकेंड की गति से बाहर निकलती है।
लैमार्कवाद

लैमार्कवाद' फ्रांस 
 जीववैज्ञानिक लैमार्क द्वारा प्रतिपादित विकासका सिद्धान्त (विकासवाद) था जो किसी समय बहुत मान्य हुआ था किन्तु बाद में इसे अस्वीकार कर दिया गया। संक्षेप में लामार्क का विकासवाद (या, लैमार्कवाद) यह है - वातावरण के परिवर्तन के कारण जीव की उत्पत्ति, अंगों का व्यवहार या अव्यवहार, जीवनकाल में अर्जित गुणों का जीवों द्वारा अपनी संतति में पारेषण। इस मत और डार्विन के मत में यह अंतर है कि इस मत में डारविन के प्राकृतिक वरण के सिद्धांत का अभाव है।
सोलर प्रोब प्लस

[[नासा]] के सोलर प्रोब+ का कलाकार द्वारा चित्र
सोलर प्रोब प्लस नासा द्वारा सूर्य के कोरोना व सौर वायु का रहस्य जानने के लिए भेजा गया एक अंतरिक्ष यान है। यह यान मूलतः वर्ष २०१५ में भेजा जाना प्रस्तावित था, परन्तु कई देरियों के बाद अंततः इसे १२ अगस्त २०१८ को अंतरिक्ष में भेज दिया गया। इस यान का नाम फिजिसिस्‍ट यूजीन न्‍यूमैन पार्कर के नाम पर रखा गया है। इन्‍होंने तारों द्वारा ऊर्जा संचारित करने के कई अवधारणाएं पेश की थीं। नासा के इस यान का नाम पहली बार किसी जीवित वैज्ञानिक के नाम पर रखा गया है। सोलर प्रोब प्लस सूर्य के काफी निकट तक पहुँचेगा और इसका डिजाइन व निर्माण कार्य अनुभवी एप्लाइड फिजिक्स लैब (एपीएल) द्वारा किया जाएगा। इस अभियान को भेजे जाने में सात वर्ष का समय लग जाएगा। ये यान सूर्य के काफी निकट पहुँचकर लगभग ७० लाख कि॰मी॰ दूरी पर रहकर अपना कार्य करेगा। सूर्य के कोरोना व सौर वायु के बारे में इससे काफी तथ्य उजागर होने की संभावनाएँ हैं। नासा का यह अभियान एरीज के वैज्ञानिकों द्वारा सूर्य पर किए जा रहे अध्ययन में भी लाभकारी सिद्ध होगा।
इण्टरनेट ऍक्सप्लोरर

विण्डोज़ इण्टरनेट ऍक्सप्लोरर (पूर्व नाम:माइक्रोसॉफ्ट इण्टरनेट ऍक्सप्लोरर, लघुनामsex
; ऍम॰ ऍस॰ आइ॰ ई॰ या आइ॰ ई॰) ग्राफ़िकल वेब ब्राउज़रों की एक श्रेणी है, जिसका विकास माइक्रोसॉफ्ट कंपनी ने किया है। यह माइक्रोसॉफ्ट द्वारा १९९५ से जारी व चालू विंडोज़ ऑपरेटिंग सिस्टम लाइन का एक सॉफ्टवेयर है। १९९९ से बहुप्रचलित ये ब्राउज़र २००२-०३ के बीच प्रयोग का ९५% प्रतिशत श्रेय लेता रहा है। उस समय आइ॰ ई॰-५ एवं आइ॰ ई॰-६ प्रचलन में रहे थे।
इंटरनेट एक्स्प्लोरर माइdक्रोसोफ्ट का वेब ब्राउज़र है। हाल ही में इसका लॉन्च किया गया नया संस्करण आई.ई-८ है। माइक्रोसोफ्ट के अनुसार यह अब तक का सर्वोत्तम ब्राउज़र है। नया आईई पुराने संस्करणों से ४०% तेजी से खुलता है। यह पन्नों को तेजी से रेंडर करता है और वीडियो भी तेजी से चलाता है। गूगल के अनुसार भी यह ब्राउजर फायरफोक्स और क्रोम दोनों से तेज है। इसमें दो ऐसी सुविधाएँ जोडी गई हैं जिससे प्रयोक्ताओं को काफी सुरक्षा मिलती है। एक है क्रोस साइट फिशिंग, यानी कि आईई8 वेबपन्नों पर रखी गई हानिकारक स्क्रिप्ट की पहचान कर लेता है और ऐसे पन्नों को खोलता नहीं है, जिससे प्रयोक्ताओं के कंप्यूटर में ऐसी स्क्रिप्ट स्थापित नहीं हो पाती। दूसरी सुविधा है क्लिक-हाइजेकिंग, कई बार प्रयोक्ताओं को कोई बटन दिखाया जाता है जिसे दबाने पर नया पन्ना खुलेगा ऐसा बताया जाता है, परंतु वह वास्तव में हाइजैकिंग स्क्रिप्ट होती है जिससे कोई हानिकारक सक्रिप्ट कंप्यूटर में स्थापित हो जाती है। आईई8 ऐसी किसी भी स्क्रिप्ट को रोक देता है।

आईई8 के टैब पेनल में भी बदलाव किये गए हैं। अब एक ही प्रकार की साइटें पास पास खुलती है और एक ही समूह की साइटों की टेब का रंग भी एक जैसा होता है जिससे प्रयोक्ताओं को टेब पन्नों को पहचानने में आसानी रहती है। इसके अलावा आईई 8 में एक विशेष सुविधा है एक्सीलरेटर। किसी भी वेबपेज के किसी भी शब्द को चुनने करने पर एक नीले रंग का बटन मिलता है जिसमें कई लिंक होते हैं जैसे कि गूगल मेप में ढूंढे, विकी पर देखें आदि। इससे प्रयोक्ता का समय बचता है।
वॉयेजर प्रथम

वोयेजर प्रथम अंतरिक्ष यान एक ७२२ कि.ग्रा का रोबोटिक अंतरिक्ष प्रोब था। इसे ५ सितंबर, १९७७ को लॉन्च किया गया था। वायेजर १ अंतरिक्ष शोध यान एक ८१५ कि.ग्रा वजन का मानव रहित यान है जिसे हमारे सौर मंडल और उसके बाहर की खोज के लिये प्रक्षेपित किया गया था। यह अब भी (मार्च २००७) कार्य कर रहा है। यह नासा का सबसे लम्बा अभियान है। इस यान ने गुरू और शनि ग्रहों की यात्रा की है और यह यान इन महाकाय ग्रहों के चन्द्रमाओं की तस्वीरें भेजने वाला पहला शोध यान है।
वायेजर १ मानव निर्मित सबसे दूरी पर स्थित एक गतिशील वस्तु है और यह पृथ्वी और सूर्य दोनों से दूर अनंत अंतरिक्ष में अब भी गतिशील है। न्यू हॉराइज़ंस शोध यान जो इसके बाद छोड़ा गया था, वायेजर १ की तुलना में कम गति से चल रहा है इसलिये वह कभी भी वायेजर १ को पीछे नहीं छोड़ पायेगा।
भूमध्यीय निर्देशांक प्रणाली

thumb|वृत्त्य़ निर्देशांक प्रणाली
भूमध्यीय निर्देशांक प्रणाली एक बहुप्रचलित प्रणाली है, जिसके प्रयोग से खगोलीय पिंडों या बिन्दुओं का मापन किया जाता है। इसमें पृथ्वी की भूमध्य रेखा, ध्रुवओं को आगे खगोलीय वृत्त में प्रोजेक्ट कर माप किया जाता है। इसके दो निर्देशांक होते हैं:
* झुकाव (खगोलीय)
* दायां आरोहण
ओबरा

ओबरा भारतीय राज्य उत्तर प्रदेश के सोनभद्र जिले में स्थित एक छोटा सा शहर है। ये शहर रेणुका नदी के किनारे बसा है और यहाँ पर स्थापित तपिय तथा जल विद्युत ईकाइयों के कारण प्रख्यात है। रेणुक नदी पर बने बान्ध की सहायता से यहाँ पर ५० मेगा वाट कि ५, १०० मेगा वाट की ३ तथा २०० मेगा वाट की ५ तापीय ईकाइय के साथ - साथ ३३ मेगा वाट की ३ जल ईकाइया भी है, जो इस परियोजना (ओबरा परियोजना) को एक देश में महत्वपुर्ण स्थान देता है।
लिब्रहान आयोग

285px|right|thumb|१९९२ में ढहाये जाने से पहले की बाबरी मस्जिद की एक तस्वीरलिब्रहान आयोग, भारत सरकार द्वारा १९९२ में अयोध्या में विवादित ढांचे बाबरी मस्जिद के विध्वंस की जांच पड़ताल के लिए गठित एक जांच आयोग है, जिसका कार्यकाल लगभग १७ वर्ष लंबा है। भारतीय गृह मंत्रालय के एक आदेश से १६ दिसंबर १९९२ को इस आयोग का गठन हुया था। इसका अध्यक्ष भारतीय सर्वोच्च न्यायालय के सेवानिवृत्त न्यायाधीश मनमोहन सिंह लिब्रहान को बनाया गया था, जिन्हें ६ दिसम्बर १९९२ को अयोध्या में ढहाये गये बाबरी मस्जिद के विवादित ढांचे और उसके बाद फैले दंगों की जांच का काम सौंपा गया था। आयोग को अपनी रिपोर्ट तीन महीने के भीतर पेश करनी थी, लेकिन इसका कार्यकाल अड़तालीस बार बढ़ाया गया और १७ वर्ष के लंबे अंतराल के बाद अंततः आयोग ने ३० जून २००९ को अपनी रिपोर्ट प्रधानमंत्री मनमोहन सिंह को सौंप दी। नवम्बर २००९, में रिपोर्ट के कुछ हिस्से समाचार मीडिया के हाथ लग गये, जिसके चलते भारतीय संसद में बड़ा हंगामा हुआ।
बासु चटर्जी

बासु चटर्जी (1930-2020) हिन्दी फ़िल्मों के एक निर्देशक और पटकथा लेखक थे। 

1970 और 1980 के दशक के दौरान, वह मध्यम सिनेमा नाम से जाने जाने वाले सिनेमाकाल से जुड़े हुए थे, जहाँ वे हृषिकेश मुखर्जी और बासु भट्टाचार्य जैसे फिल्म निर्माता थे, जिनकी उन्होंने "तीसरी कसम" (1966) में सहायता भी की थी। उनकी फिल्मों की तरह, चटर्जी की फिल्में भी मध्यवर्गीय परिवारों की हल्की-फुल्की कहानियों के साथ अक्सर शहरी पृष्ठभूमि में होती हैं, जिसमें फ़िल्म की पटकथा वैवाहिक और प्रेम संबंधों पर केंद्रित रहती थी, "एक रुका हुआ फैसला" (1986) और "कमला की मौत" (1989) जैसे अपवादों के साथ, जहां पटकथा सामाजिक और नैतिक मुद्दों में केन्द्रित थी। उन्हें उनकी फ़िल्मों "उस पार", "छोटी सी बात" (1975), "चितचोर" (1976), "रजनीगंधा" (1974), "पिया का घर" (1972), "खट्टा मीठा", "चक्रव्यूह" (1978 फ़िल्म), "बातों बातों में" (1979), "प्रियतमा" (1977), "मन पसंद", "हमारी बहू अलका", "शौकीन (1982)", और "[[चमेली की शादी (1986 फ़िल्म)" के लिए जाना जाता है।"चमेली की शादी" उनकी अंतिम व्यावसायिक रूप से सफल फिल्म थी। 

उन्होंने बांग्लादेशी फिल्म "एक कप चा" के लिए पटकथा लिखी, जिसका निर्देशन नई इम्तियाज नेमुल ने किया था।

04 जून 2020 को बिमारी के कारण उनका निधन हो गया।
दिक्पात

right|250px
खगोलशास्त्र में, दिक्पात (अंग्रेज़ी: डेक्लिनेशन, लघुरूप. dec या δ) भूमध्यीय निर्देशांक प्रणाली के दो निर्देशांकों में से एक होता है। दूसरा निर्देशांक दायां आरोहण या घंटा कोण होता है। झुकाव की तुलना अक्षांश से की जा सकती है। इसका मापन डिग्री उत्तर या दक्षिण में किया जाता है। खगोलीय भूमध्य रेखा के उत्तर के बिन्दु घनात्मक झुकाव व उसके दक्षिण वाले बिन्दु ऋणात्मक झुकाव पर होते हैं।

* खगोलीय भूमध्य रेखा पर बिन्दु का झुकाव 0° होता है।
* खगोलीय उत्तरी ध्रुव के बिन्दु का झुकाव +९०° एवं
* खगोलीय दक्षिणी ध्रुव के बिन्दु का झुकाव -९०° होता है।

श्रेणी:खगोलशास्त्र
श्रेणी:ज्योतिष के तकनीकी आयाम
पृथ्वी के किसी स्थान पर भौगोलिक यामोत्तर तथा चुम्बकीय यामोत्तर के बीच बने न्यून कोण को दिक्पात कोण कहते है।
सी-डैक

प्रगत संगणन विकास केन्द्र ( अथवा सी-डैक) भारत की एक अर्धसरकारी सॉफ्टवेयर कम्पनी है। सी-डैक का शुरुआत में मुख्य उद्देश्य स्वदेशी महासंगणक बनाना था। वर्तमान में यह सॉफ्टवेयर एवं इलैक्ट्रॉनिक्स के क्षेत्र में एक नामी कम्पनी है। हिन्दीजगत में यह मुख्य रूप से भाषाई कम्प्यूटिंग सम्बंधी विकास कार्यों के लिये जानी जाती है।
प्रॉक्सिमा सेन्टॉरी

प्रॉक्सिमा सॅन्टौरी या मित्र सी, जिसका बायर नाम α Centauri C या α Cen C है, नरतुरंग तारामंडल में स्थित एक लाल बौना तारा है। हमारे सूरज के बाद, प्रॉक्सिमा सॅन्टौरी हमारी पृथ्वी का सब से नज़दीकी तारा है और हमसे ४.२४ प्रकाश-वर्ष की दूरी पर है। फिर भी प्रॉक्सिमा सॅन्टौरी इतना छोटा है के बिना दूरबीन के देखा नहीं जा सकता। पृथ्वी से यह मित्र तारे (अल्फ़ा सॅन्टौरी) के बहु तारा मंडल का भाग नज़र आता है, जिसमें मित्र "ए" और मित्र "बी" तो द्वितारा मंडल में एक दूसरे से गुरुत्वाकर्षण से बंधे हुए हैं, लेकिन प्रॉक्सिमा सॅन्टौरी उन दोनों से ०.२४ प्रकाश-वर्ष की दूरी पर है जिस से पक्का पता नहीं कि यह पृथ्वी से केवल उनके समीप नज़र आता है या वास्तव में इसका उनके साथ कोई गुरुत्वाकर्षक बंधन है।

अगस्त २४, २०१६ को यूरोपीय दक्षिणी वेधशाला ने प्रॉक्सिमा बी ग्रह के पाए जाने की घोषणा करी, जो ०.०५ ख ई (७५,००,००० किमी) की दूरी पर ११.२ पृथ्वी दिनों की कक्षीय अवधि के साथ इस तारे की परिक्रमा कर रहा है। इस ग्रह का अनुमानित द्रव्यमान (मास) पृथ्वी से कम-से-कम १.३ गुना है और इसकी स्थलीय ग्रह की सर्वाधिक सम्भावना है। यह प्रॉक्सिमा सेन्टॉरी तारे के वासयोग्य क्षेत्र में है, यानि इसकी सतह पर जल द्रव-अवस्था में रह सकता है। अब तक करे गये अनुसन्धान में तारे के इर्द-गिर्द कोई भूरा बौना और गैस दानव नहीं मिला है।
ईसबगोल

right|thumb|300px|ईसबगोल का पुष्पित पौधा
right|thumb|300px|ईसबगोल के फूल का पास से दृष्य
अंगूठाकार|इसबगोल की भूसी
ईसबगोल (Plantago ovata) एक एक झाड़ीनुमा पौधा है जिसके बीज का छिलका कब्ज, अतिसार आदि अनेक प्रकार के रोगों की आयुर्वेदिक औषधि है। संस्कृत में इसे ' स्निग्धबीजम् ' कहा जाता है। ईसबगोल का उपयोग रंग-रोगन, आइस्क्रीम और अन्य चिकने पदार्थों के निर्माण में भी किया जाता है

'इसबगोल' नाम एक फारसी शब्द से निकला है जिसका अर्थ है 'घोड़े का कान', क्योंकि इसकी पत्तियाँ कुछ उसी आकृति की होती हैं।

इसबगोल के पौधे एक मीटर तक ऊँचे होते हैं, जिनमें लंबे किंतु कम चौड़े, धान के पत्तों के समान, पत्ते लगते हैं। डालियाँ पतली होती हैं और इनके सिरों पर गेहूँ के समान बालियाँ लगती हैं, जिनमें बीज होते हैं। इस पौधे की एक अन्य जाति भी होती है, जिसे लैटिन में 'प्लैंटेगो ऐंप्लेक्सि कैनलिस' कहते हैं। पहले प्रकार के पौधे में जो बीज लगते हैं उन पर श्वेत झिल्ली होती है, जिससे वे सफेद इसबगोल कहलाते हैं। दूसरे प्रकार के पौधे के बीज भूरे होते हैं। श्वेत बीज औषधि के विचार से अधिक अच्छे समझे जाते हैं। एक अन्य जाति के बीज काले होते हैं, किन्तु उनका व्यवहार औषध में नहीं होता।

इस पौधे का उत्पत्तिस्थान मिस्र तथा ईरान है। अब यह पंजाब, मालवा और सिंध में भी लगाया जाने लगा है। विदेशी होने के कारण प्राचीन आयुर्वेदिक ग्रंथों में इसका उल्लेख नहीं मिलता। आधुनिक ग्रंथों में ये बीज मृदु, पौष्टिक, कसैले, लुआबदार, आँतों को सिकोड़नेवाले तथा कफ, पित्त और अतिसार में उपयोगी कहे गए हैं।

यूनानी पद्धति के अरबी और फारसी विद्वानों ने इसकी बड़ी प्रशंसा की है और जीर्ण आमरक्तातिसार (अमीबिक डिसेंट्री), पुरानी कोष्ठबद्धता इत्यादि में इसे उपयोगी कहा है। इसबगोल की भूसी बाजार में अलग से मिलती है। सोने के पहले आधा या एक तोला भूसी फाँककर पानी पीने पर सबेरे पेट स्वच्छ हो जाता है। यह रेचक (पतले दस्त लानेवाला) नहीं होता, बल्कि आँतों को स्निग्ध और लसीला बनाकर उनमें से बद्ध मल को सरलता से बाहर कर देता है। इस प्रकार कोष्ठबद्धता दूर होने से यह बवासीर में भी लाभ पहुँचाता है। रासायनिक विश्लेषण से बीजों में ऐसा अनुमान किया जाता है कि इससे उत्पन्न होनेवाला लुआब और न पचनेवाली भूसी, दोनों, पेट में एकत्रित मल को अपने साथ बाहर निकाल लाते हैं।
अडोबी फोटोशॉप

अडोबी फोटोशॉप (या अडोब फोटोशॉप) अडोबी सिस्टम्स नामक कम्पनी द्वारा विकसित एक प्रसिद्ध एवं लोकप्रिय ग्राफिक्स प्रोग्राम है। यह बिटमैप इमेजों को उन्नत रूप से सम्पादित करने की सुविधा प्रदान करता है। इसका नवीनतम संस्करण फोटोशॉप सीएस 6 है। एडोब फोटोशॉप एक रेखापुंज ग्राफिक्स संपादक है जिसे मैक ओएस और विंडोज के लिए एडोब सिस्टम द्वारा विकसित और प्रकाशित किया गया है।

फ़ोटोशॉप 1988 में थॉमस और जॉन नॉल द्वारा बनाया गया था तब से, यह रेस्टर ग्राफिक्स संपादन में वास्तविक उद्योग मानक बन गया है, जैसे कि "फोटोशॉप" शब्द "फ़ोटोशॉप एक छवि," "फोटोशॉपिंग" और "फ़ोटोशॉप प्रतियोगिता" के रूप में एक क्रिया बन गया है, हालांकि एडोब इस तरह के प्रयोग को हतोत्साहित करता है। [7] यह एकाधिक परतों में रेखापुंज छवियों को संपादित और ढंक सकता है और मास्क, अल्फा कंपोजिटिंग और आरजीबी, सीएमवायके, सीआईईएलएब्ब, स्पॉट कलर और डुओटोन सहित कई रंग मॉडल का समर्थन करता है। फ़ोटोशॉप में ग्राफ़िक फ़ाइल प्रारूपों के लिए व्यापक समर्थन है लेकिन यह स्वयं के PSD और PSB फ़ाइल प्रारूप का भी उपयोग करता है जो सभी पूर्ववर्ती सुविधाओं का समर्थन करते हैं। रेखापुंज ग्राफिक्स के अतिरिक्त, इसमें पाठ को संपादित करने या प्रस्तुत करने की क्षमता सीमित है, वेक्टर ग्राफिक्स (विशेषकर क्लिपिंग पथ के माध्यम से), 3 डी ग्राफिक्स और वीडियो फ़ोटोशॉप की फीचर सेट फ़ोटोशॉप प्लग-इन द्वारा विस्तारित किया जा सकता है, जो कि फ़ोटोशॉप के स्वतंत्र रूप से विकसित और वितरित किए गए प्रोग्राम हैं जो इसके अंदर चला सकते हैं और नए या उन्नत सुविधाएं प्रदान कर सकते हैं।

फ़ोटोशॉप नामकरण योजना शुरू में संस्करण संख्याओं पर आधारित थी। हालांकि, अक्टूबर 2002 में, क्रिएटिव सूइट ब्रांडिंग के परिचय के बाद, फ़ोटोशॉप के प्रत्येक नए संस्करण को "सीएस" से अधिक संख्या में नामित किया गया; उदा।, फ़ोटोशॉप का आठवां प्रमुख संस्करण Photoshop CS था और नौवां प्रमुख संस्करण Photoshop CS2 था। फ़ोटोशॉप सीएस 3 के माध्यम से CS6 भी दो अलग-अलग संस्करणों में वितरित किए गए: मानक और विस्तारित। जून 2013 में, क्रिएटिव क्लाउड ब्रैंडिंग की शुरुआत के साथ, फ़ोटोशॉप की लाइसेंसिंग योजना को सॉफ्टवेयर के रूप में बदल दिया गया था और एक सर्विस रेटल मॉडल के रूप में "सीएस" प्रत्यय को "सीसी" से बदल दिया गया था। ऐतिहासिक रूप से, फ़ोटोशॉप को अतिरिक्त सॉफ्टवेयर जैसे एडोब इमेजरेडी, एडोब आतिशबाजी, एडोब ब्रिज, एडोब डिवाइस सेंट्रल और एडोब कैमरा रॉ के साथ बंडल किया गया था।

फ़ोटोशॉप के साथ, एडोब भी फ़ोटोशॉप एलीमेंट्स, फ़ोटोशॉप लाइटरूम, फ़ोटोशॉप एक्सप्रेस और फ़ोटोशॉप टच को विकसित और प्रकाशित करता है। सामूहिक रूप से, उन्हें "एडोब फोटोशॉप फैमिली" के रूप में ब्रांडेड किया जाता है। वर्तमान में यह एक लाइसेंस प्राप्त सॉफ्टवेयर है
पायोनियर १०

१९७३ में [[बृहस्पति|बृहस्पति ग्रह]] के पास से गुज़रते हुए पायोनियर १० का काल्पनिक चित्रण
पायोनियर १० एक २५८ किलोग्राम का अमेरिकी अंतरिक्ष यान है। इसे २ मार्च १९७२ को अमेरिकी अंतरिक्ष अनुसन्धान संस्था नासा ने एक ऐटलस-सेंटौर रॉकेट के ज़रिये अंतरिक्ष में छोड़ा। १५ जुलाई १९७२ से १५ फ़रवरी १९७३ के काल में यह हमारे सौर मंडल के क्षुद्रग्रह घेरे (ऐस्टरौएड बॅल्ट) को पार करने वाला पहला मानव-कृत यान बना। ६ नवम्बर १९७३ को इसने बृहस्पति ग्रह की तस्वीरें लेना शुर किया और ४ दिसम्बर १९७३ को बृहस्पति से केवल १,३२,२५२ किमी की दूरी पर पहुँचकर फिर उस से आगे निकल गया। चलते-चलते यह हमारे सौर मंडल के बाहरी क्षेत्रों में जा पहुँचा है। कम ऊर्जा के कारण २३ जनवरी २००३ के बाद इस यान का पृथ्वी से संपर्क टूट गया। उस समय यह पृथ्वी से १२ अरब किमी (८० खगोलीय ईकाईयों) की दूरी पर था।
मानवता धर्म

thumb|पोर्तो अलेग्रे में सकारवादी मंदिर

मानवता धर्म ऑगस्ते कॉमते द्वारा स्थापित धर्मनिर्पेक्ष धर्म है। इस धर्म के अनुयायिओं ने फ्रांस और ब्राज़ील में 'मानवता' के प्रार्थना कक्ष या मंदिर बनाए हैं।
लोकल एरिया नेटवर्क

लोकल एरिया नेटवर्क (LAN) एक कंप्यूटर नेटवर्क है, जो घर, कार्यालय, अथवा स्कूल या हवाई अड्डा जैसे भवनों के छोटे समूह के लघु भौतिक क्षेत्र को आवृत करता है। वाइड एरिया नेटवर्क (WAN) के विपरीत LAN को परिभाषित करने वाली विशेषताओं में शामिल हैं, आम तौर पर उनका अधिक डाटा अंतरण दर, छोटे भौगोलिक क्षेत्र और पट्टे पर दूरसंचार लाइनों की ज़रूरत का अभाव.

अतीत में, ARCNET, टोकन रिंग और कई अन्य प्रौद्योगिकियों का प्रयोग किया गया और संभव है कि भविष्य में G.hn का इस्तेमाल किया जाए, लेकिन वर्तमान में, दो सबसे आम प्रयुक्त प्रौद्योगिकी, घुमावदार जोड़ी केबलों पर ईथरनेट लगाना और Wi-Fi हैं।
भारतीय भूचुम्बकत्व संस्थान

भारतीय भूचुम्बकत्व संस्थान (Indian Institute of geomagnetism, IIG, आई आई जी) भारत का एक प्रमुख अनुसंधान संस्थान है जो भूचुम्बकत्व, वायुमण्डलीय भौतिकी, अंतरिक्ष भौतिकी तथा प्लाज्मा भौतिकी जैसे परस्पर सम्बन्धित क्षेत्रों में मूलभूत एवं अनुप्रयुक्त अनुसंधान में संलग्न है। यह भारत सरकार के विज्ञान एवं प्रौद्योगिकी मंत्रालय के आधीन एक स्वतंत्र (आटोनॉमस) संस्था है। यह नवी मुम्बई के पनवेल नामक स्थान पर स्थित है। 

इसके पूरे देश में दो क्षेत्रीय केंद्र और 12 चुंबकीय वेधशालाएं स्थित हैं। आईआईजी ने अपने तीसरे क्षेत्रीय केंद्र के रूप में शिलांग भूभौतिकीय अनुसंधान केंद्र (एसजीआरसी) की स्‍थापना की है। शिलांग में स्‍थापित नये केन्‍द्र का अनुसंधान में ध्यान संख्यात्मक मॉडलिंग उपकरणों द्वारा सहायता प्राप्त अवलोकन तकनीक की एक किस्म का उपयोग करके उत्तर-पूर्व में विभिन्न वायुमंडलीय क्षेत्रों में पूर्व और सह-भूकंपीय सिग्‍नेचरों के गूढ़ रहस्यों का पता लगाने पर केन्द्रित होगा।
अखिल भारतीय सेवाएं

अखिल भारतीय सेवाएं भारत सरकार द्वारा नियुक्त की गईं तीन सेवाओं को संयुक्त रूप से नाम दिया गया है। ये तीन सेवाएं हैं:
* भारतीय प्रशासनिक सेवा(IAS)
* भारतीय वन सेवा(IFS)
* भारतीय पुलिस सेवा (IPS)
ड्यूटीरियम

ड्यूटीरियम अथवा ड्यूटेरियम हाइड्रोजन का एक स्थिर समस्थानिक है। इसकी प्राकृतिक उपलब्धता पृथ्वी के सागरओं में हाइड्रोजन के लगभग एक परमाणु प्रति (~) है।
टाटा डोकोमो

टाटा डोकोमो, 

टाटा टेलिसर्विसेज लिमिटेड (TTSL) 

की एक दूरसंचार सेवा है जो जीएसएम प्लेटफॉर्म पर उपलब्ध है। इसकी शुरुआत नवंबर 2008 में प्रमुख जापानी दूरसंचार कंपनी एनटीटी डोकोमो और टाटा समूह के बीच हुये एक रणनीतिक गठबंधन के फलस्वरूप हुई है। डोकोमो (DoCoMo) शब्द, "Doing the Communications over Mobile network" से जुड़ कर बना है, वैसे जापानी भाषा में डोकोमो का अर्थ "सर्वत्र" होता है। टाटा टेली सर्विसेज को जीएसएम सेवाओं के लिए अखिल भारतीय लाईसेंस मिला है और इन सेवाओं का परिचालन उसे टाटा डोकोमो के ब्रांड नाम के तहत करना है, इसके अलावा कंपनी को 18 दूरसंचार सर्किलों में भी स्पेक्ट्रम आवंटित किया गया है। टाटा टेलिसर्विसेज लिमिटेड ने इन सेवाओं की शुरुआत विभिन्न क्षेत्रों में कर भी दी है। 

यह मोबाइल सेवा दोनों, प्रीपेड और पोस्टपैड जीएसएम मोबाइल के सेवा उपलब्ध कराती है और अन्य सेवाए जैसे की जीपीआरएस आदि भी निवेदन पर चालू की जा सकती है।
सूज़न बॉयल

सूज़न बॉयल (जन्म 1 अप्रैल 1961) एक स्कॉटिश गायिका हैं, जो 11 अप्रैल 2009 को अंतर्राष्ट्रीय स्तर पर लोगों के आकर्षण का तब केंद्र बनीं, जब उन्होंने "ब्रिटेन्स गॉट टैलेंट" पर एक प्रतियोगी के रूप में प्रस्तुत होकर "आई ड्रीम्ड अ ड्रीम" गाया."" 

बॉयल में वैश्विक रूचि उनकी ज़बरदस्त आवाज़ और मंच पर उनकी सादगी भरी उपस्थिति के बीच विरोधाभास के कारण भड़की. श्रोताओं के सान्निध्य में उनके प्रदर्शन के बाद सर्वप्रथम प्रभाव के रूप में दर्शकों द्वारा खड़े होकर उन्हें मिली प्रशंसा ने अंतर्राष्ट्रीय मीडिया और इंटरनेट प्रतिक्रिया को प्रेरित किया। ऑडिशन के नौ दिनों के भीतर, बॉयल के शो से वीडियो, विभिन्न साक्षात्कार और उनका 1999 का गायन "क्राई मी अ रीवर" - 100 मीलियन बार देखा गया, जो एक ऑन-लाइन रिकॉर्ड है। मीडिया की लगातार दिलचस्पी के बावजूद, उन्हें बाद में इस शो के फ़ाइनल में नृत्य-मंडली डाईवर्सिटी के पीछे, द्वितीय स्थान प्राप्त हुआ।

बॉयल का पहला एल्बम "आई ड्रीम्ड अ ड्रीम", 23 नवम्बर 2009 को जारी किया जाएगा और यह अमेज़ॉन के बिक्री-पूर्व एल्बमों में सर्वाधिक बिक्री वाला बन गया है। इसका पहला एकल जैगर/रिचर्ड्स के गीत "वाइल्ड हॉर्सेस" का पुनर्गायन है। इस एल्बम में "यू विल सी", "आई ड्रीम्ड अ ड्रीम", "मेमोरी" और "क्राई मी अ रीवर" के शामिल होने की भी आशा है।
पद्मिनी

पद्मावती या पद्मिनी चित्तौड़ के राजा रत्नसिंह (रतनसेन) [1302-1303 ई०] की रानी थी। इस राजपूत रानी के नाम का ऐतिहासिक अस्तित्व बहुत गौरवशाली है।
 और इनका ऐतिहासिक अस्तित्व तो प्रायः इतिहासकारों द्वारा काल्पनिक स्वीकार कर लिया गया है। इस नाम का मुख्य स्रोत मलिक मुहम्मद जायसी कृत 'पद्मावत' नामक महाकाव्य है। अन्य जिस किसी ऐतिहासिक स्रोतों या ग्रंथों में 'पद्मावती' या 'पद्मिनी' का वर्णन हुआ है वे सभी 'पद्मावत' के परवर्ती हैं।
उच्च-वोल्टता डीसी पारेषण

thumb|right|300px|लम्बी दूरी की एक उच्च-वोल्टता डीसी पारेषण लाइन
thumb|right|300px| एकध्रुवी (मोनोपोल) HVDC प्रणाली का ब्लॉक चित्र
thumb|right|300px|द्विध्रुवी (bipolar) HVDC प्रणाली का ब्लॉक चित्र
thumb|right|300px|HVDC प्रणाली के लिये उपयुक्त १२ पल्स वाला SCR ब्रिज रेक्टिफायर

उच्च-वोल्टता डीसी पारेषण (high-voltage, direct current transmission) बड़ी मात्रा में विद्युत शक्ति के पारेषण की विधि है जिसमें विद्युत शक्ति परम्परागत एसी के बजाय डीसी रूप में भेजी जाती है। इसके कुछ विशिष्ट लाभ हैं; जैसे - लम्बी दूरी तक विद्युत शक्ति भेजने के लिये यह विधि सस्ती पड़ती है; इसमें उर्जा का क्षय कम होता है; कई लाइनों को आपस में जोड़ना आसान है (सिन्क्रोनाइजेशन की समस्या नहीं होती) आदि।

= इतिहास =
आधुनिक समय में प्रयुक्त एचवीडीसी पारेषण में १९३० के दशक में स्वीडेन के ASEA द्वारा विकसित तकनीक काम में आती है। इस तकनीक से विद्युत शक्ति भेजने वाली सबसे पुरानी लाइने सन् १९५१ में सोवियत संघ में मास्को और कसिरा के बीच, स्वीडेन और गोटलैण्ड के बीच १०-२० मेगावाट की सन् १९५४ में बनी लाइने आदि हैं। इस समय इस तरह की सबसे लम्बी पारेषण लाइन इंगा-सबा (Inga-Shaba) है जो १७०० किमी लम्बी है। यह कांगो के इंगा बांध से लेकर सबा कॉपर खान तक ६०० मेगावाट बिजली भेजती है।

भारत में कई एचवीडीसी परियोजनाएं हैं|

= विद्युत शक्ति परिवर्तन =
उच्च-वोल्टता डीसी पारेषण के केंद्र में एसी और डीसी के बीच रूपांतरण करने वाले उपकरण को कंवर्टर केहते हैं | आजकल, हर एचवीडीसी प्रणाली स्थिर कंवर्टर का प्रयोग करते हैं |  एचवीडीसी कन्वर्टर्स के दो प्रकार हैं :

१. लाइन-कॉम्युटेटेड कंवर्टर

२. वोल्टेज-सोर्स कंवर्टर